Mugabe na Singapoer vir “roetine oogtoets”Pres. Robert Mugabe van Zimbabwe Robert Mugabe, die 89-jarige president van Zimbabwe, het Dinsdag “vir ŉ roetine oogtoets” na Singapoer gevlieg, waar hy normaalweg mediese behandeling ontvang. Volgens ŉ verslag van die Zimbabwe Uitsaaikorporasie behoort die leier teen die naweek terug te keer na Zimbabwe. Mugabe, wat Zimbabwe sedert die land se onafhanklikheid in 1980 regeer, het ŉ operasie in 2011 ondergaan om ŉ katarak te verwyder. Sy laaste besoek aan die hospitaal het gerugte oor sy gesondheid laat ontstaan, met sprake dat hy behandeling vir kanker ontvang. In die publiek toon Mugabe egter geen tekens van swak gesondheid nie.